Tahan kõigile eestlastele palju õnne soovida! Te olete saanud hakkama millegi täiesti ainulaadsega, mille üle peaks iga riigikodanik uhke olema - nüüd saab täie põhjuse ja rauaga ära panna! Nüüd on selge, et Järvist  tehakse järgmine Fritze. Meedia avaldas Järvi umbkaudse palganumbri ning arvestades seda, millist lärmi kodanlased Fritze palganumbri peale lõid, saab Järvi oluliselt suurema koosa. Teate, sõna "finantsdistsipliin" hakkaski ära tüütama! Iga küsimuse peale demagoogitseda "finantsdistsipliinist", nagu seda lausa õpikuoskusega suutis Jänes teha (loe artiklit, kuidas me kultuuriminister valdab õiget kõnekunsti), ei näe just iga päev, kuid mida aegajalt ikkagi siin-seal meie õdusas konnatiigis näha saab. Meedia viskas rahvale hammaste vahele eesti rahvast kõige rohkem huvitava fakti - rahanumbri. Ja peale mõnda päeva, kui pööbel on Järvile andnud kõva keretäie, nii et noodilehed lendavad, kuidas too suudab pirtsutada ja jalgu trampida ja selle juures veel sadu tuhandeid teenida, on mul sügav veendumus, et Järvi hoiab Eestis madalat profiili või läheb siit sootuks ära. Palju õnne, veelkord! Mul pole sõnu kirjeldamaks, kui hea meel on mul reformierakondlaste, muusikajuhtide, jäneste, mustonenide ja ka kõigi teie üle, kes kommentaariumides kommenteerite ja nende üle, kes lihtsalt vait on, ega julge midagi arvata.